CELEX: 62008FN0091
Language: el
Date: 2008-11-06 00:00:00
Title: Υπόθεση F-91/08: Προσφυγή της 6ης Νοεμβρίου 2008 — Pleijte κατά Επιτροπής

10.1.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 6/46
            
         Προσφυγή της 6ης Νοεμβρίου 2008 — Pleijte κατά Επιτροπής
   (Υπόθεση F-91/08)
   (2009/C 6/93)
   Γλώσσα διαδικασίας: η γαλλική
   Διάδικοι
   
      Προσφεύγουσα: Johanna Gerdina Pleijte (Senningerberg, Λουξεμβούργο) (εκπρόσωπος: P. Nelissen Grade)
   
      Καθής: Επιτροπή των Ευρωπαϊκών Κοινοτήτων
   Αντικείμενο και περιγραφή της διαφοράς
   Ακύρωση της αποφάσεως της ΑΔΑ περί αποκλεισμού της προσφεύγουσας από τον προσωρινό κατάλογο των υπαλλήλων που προεπιλέχθηκαν στο πλαίσιο της διαδικασίας πιστοποίησης 2007 και περί μη συνεκτιμήσεως της περιόδου κατά την οποία η προσφεύγουσα τελούσε σε άδεια για προσωπικούς λόγους στο χρονικό διάστημα των 10 ετών που ελήφθη υπόψη για τον υπολογισμό της αρχαιότητάς της στο πλαίσιο της εν λόγω διαδικασίας πιστοποίησης.
   Αιτήματα της προσφεύγουσας
   Η προσφεύγουσα ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της αρμόδιας για τους διορισμούς αρχής (ΑΔΑ) της 7ης Αυγούστου 2008 περί απορρίψεως της ενστάσεως της προσφεύγουσας·
            
         
               —
            
            
               να ακυρώσει την απόφαση της ΑΔΑ περί αποκλεισμού της προσφεύγουσας από τον προσωρινό κατάλογο των υπαλλήλων που προεπιλέχθηκαν στο πλαίσιο της διαδικασίας πιστοποίησης 2007·
            
         
               —
            
            
               να περιλάβει, εντός ευλόγου χρόνου, το όνομα της προσφεύγουσας στον κατάλογο των υπαλλήλων που προεπιλέχθηκαν, ούτως ώστε να της επιτρέψει να συμμετάσχει στο πρόγραμμα κατάρτισης του άρθρου 6 των γενικών εκτελεστικών διατάξεων (ΓΔΕ)·
            
         
               —
            
            
               να τροποποιήσει τη μέθοδο που περιλαμβάνεται στις Διοικητικές Πληροφορίες της 8ης Ιανουαρίου 2008 και η οποία θεσπίστηκε βάσει της αποφάσεως της Επιτροπής C(2007) 5694, της 20ής Νοεμβρίου 2007, σχετικά με τις γενικές εκτελεστικές διατάξεις του άρθρου 45β του ΚΥΚ, κατά το μέρος που αφορά την αξιολόγηση της επαγγελματικής πείρας που έχει αποκτηθεί κατά την υπηρεσία σε θεσμικά όργανα ·
            
         
               —
            
            
               να καταδικάσει την Επιτροπή των Ευρωπαϊκών Κοινοτήτων στα δικαστικά έξοδα.